12. 12. 92 De Europæiske Fællesskabers Tidende Nr. L 364/47 KOMMISSIONENS FORORDNING (EØF) Nr. 3591/92 af 11. december 1992 om undtagelse fra forordning (EØF) nr. 1589/87 om interventionsorganernes opkøb af smør ved licitation KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (, senest ændret ved forordning (EØF) nr. 2071/92 ?), særlig artikel 7a, stk. 1, første afsnit, og stk. 3, og ud fra følgende betragtninger : Ved Kommissionens forordning (EØF) nr. 1589/87 ), senest ændret ved forordning (EØF) nr. 2350/91 (%), er der fastsat regler om interventionsorganernes opkøb af smør ved licitation ; i nævnte forordnings artikel 3, stk. 1, er det fastsat, at den bydende kun kan deltage i licitationen for smør, der er fremstillet i perioden på 21 dage inden udløbet af fristen for indgivelse af bud; på grund af helligdagene og den lange periode mellem licitationen i december 1992 og den første licitation i januar 1993 er der fare for, at perioden er for kort til, at alt det smør, der er produceret i den nævnte periode, kan opkøbes ved lici- tation ; eftersom markedspriserne er faldet, hvilket har medført, at der gives adgang til interventionsopkøb i alle medlemsstaterne, kan en kortere fremstillingsperiode for smør yderligere forværre markedssituationen ; for så vidt angår den første licitation bør den periode, hvor smørret må fremstilles for at blive udbudt til intervention, forlænges til januar 1993; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING : Artikel 1 For den licitation, hvor fristen for indgivelse af bud udløber den anden tirsdag i januar 1993, ændres den frist på 21 dage, der er fastsat i artikel 3, stk. 1, i forordning (EØF) nr. 1589/87, til en frist på 35 dage. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 11. december 1992. ()) EFT nr. L 148 af 28. 6. 1968, s. 13. () EFT nr. L 215 af 30. 7. 1992, s. 64. ä*) EFT nr. L 146 af 6. 6. 1987, s. 27. 4) EFT nr. L 214 af 2. 8. 1991, s. 47. På Kommissionens vegne Ray MAC SHARRY Medlem af Kommissionen